《宜楼晚望》
宋代·钱时

宜楼望芝山，浅浅平林出。
芝山望宜楼，隐隐苍龙脊。
楼中妙景山不知，山外有山楼不宜。
老眼西风没疆界，一时倾入囊中诗。

作者简介：严州淳安人，字子是，号融堂。绝意科举，究明理学。江东提刑袁甫建象山书院，招主讲席。理宗嘉熙二年以荐授秘阁校勘，召为史馆检阅，求去，授江东帅属归。有《周易释传》、《学诗管见》、《融堂书解》、《四书管见》、《两汉笔记》等。